Document ID: /roh_data/filtered/fineweb-2-filterrobots_roh.jsonl.gz/43756

La Posta Svizra ha fatg marcantamain damain gudogn l’emprima mesadad da l’onn 2020. Quel saja sa reducì per 163 milliuns francs sin 30 milliuns, cumpareglià cun la medema perioda da l’onn passà. Quai ha communitgà il concern.
Da contribuir saja quest resultat cunzunt a la crisa da corona. Ella haja numnadamain accelerà tscherts trends existents: Uschia sajan per exempel la quantitad da brevs tramessas ed era il dumber da pajaments al spurtegl sa reducids vinavant. Percunter saja il dumber da pachets s’augmentà, uschia la Posta Svizra.